หุ้นไทยฟื้นปิดเช้าบวก8.74จุด
ช่วงเช้าดัชนีหุ้นไทยผันผวน แต่ยังสามารถปิดครึ่งวันเป็นบวกได้ 8.74 จุด ซื้อขายแผ่ว 1.8 หมื่นล้าน
29 ต.ค. 2565

ช่วงเช้าดัชนีหุ้นไทยผันผวน แต่ยังสามารถปิดครึ่งวันเป็นบวกได้ 8.74 จุด ซื้อขายแผ่ว 1.8 หมื่นล้าน
ดัชนีตลาดหุ้นไทยในช่วงเช้าเคลื่อนไหวค่อนข้างผันผวนแกว่งตัวในแดนบวกและลบสลับกัน แต่สามารถปิดตลาดภาคเช้าในแดนบวกได้ที่ระดับ 1,413.38 จุด เพิ่มขึ้น 8.74 จุด หรือ +0.62% ด้วยมูลค่าการซื้อขาย 18,982.71 ล้านบาท ดัชนีเคลื่อนไหวระหว่าง 1,400.35 - 1,415.16 จุด ซึ่งเป็นการฟื้นตัวตามตลาดหุ้นภูมิภาค หลังจากวานนี้ที่ลดแรงเนื่องมาจากเงินทุนต่างชาติไหลออก
หลักทรัพย์ที่มีมูลค่าซื้อขายสูงสุด 5 อันดับ ได้แก่
KBANK มูลค่า 1,121.51 ล้านบาท ปิดที่  175.50 บาท  +0.50 บาท  หรือ +0.29%
ADVANC มูลค่า   876.80 ล้านบาท ปิดที่  279.00 บาท  +8.00 บาท  หรือ +2.95%
INTUCH มูลค่า   863.84 ล้านบาท ปิดที่  83.50 บาท  +0.75 บาท  หรือ +0.91%
KTB มูลค่า  851.08 ล้านบาท ปิดที่  18.90 บาท    ไม่เปลี่ยนแปลง
CK มูลค่า  802.93 ล้านบาท ปิดที่  18.30 บาท  +0.50 บาท  หรือ +2.81%
นักวิเคราะห์บริษัทหลักทรัพย์(บล.)ดีบีเอสวคเคอร์ส ให้ความเห็นว่า วันนี้ตลาดมีสิทธิ์ดีดกลับ หลังอ่อนตัวแรง โดยปัจจัยหนุนหลัก คือการเลือกซื้อเก็งกําไรหลักทรัพย์ที่คาดว่าจะมีผลประกอบการไตรมาส 2/2556 ออกมาดีและแนวโน้มการเติบโตที่แข็งแกร่งต่อเนื่อง ซึ่งนักวิเคราะหอยู่ในช่วงของการจะทบทวน และจะเริ่มรายงานผลประกอบการตั้งแต่กลางเดือนนี้ไปถึงกลางเดือนส .ค.2556 โดยเริ่มจากกลุ่มสถาบันการเงิน แล้วต่อด้วยกลุ่มการผลิต
ส่วนปัจจัยที่กังวลยังคงเป็นเรื่องของเศรษฐกิจโลกและเศรษฐกิจไทยชะลอตัว, โครงการลงทุนขนาดใหญ่ที่อาจจะล่าช้ากว่าคาด, การเมืองไม่แน่นอน ธนคารดีบีเอส ได้ปรับลดคาดการณ์ตัวเลขการเติบโตผลิตภัณฑ์มวลรวมในประเทศ(จีดีพี) ของไทยลงเป็น 4.6% (จากเดิม 5.0%) สะท้อนการบริโภคและการลงทุนที่หดตัวลง รวมถึงภาคส่งออกฟื้นตัวช้ากว่าที่เคยประเมินไว้
ดังนั้นจึงแนะนำการถือหุ้นต่อ หรือเลือกซื้อหุ้นในวันนี้ควรทําตามค่าบวกของหุ้นและดัชนีเพราะการอ่อนตัวลงต่อจะทําให้น้ำหนักลบของตลาดมีมากขึ้น โอกาสที่จะลงไปจุดต่ำเดิมที่ 1,350 จุด หรือจุดต่ำสุดใหม่จะสูงขึ้น อย่างไรก็ตาม อย่าเพิ่งหวังโอกาส กําไรจากการเด้งมากนักโดยถ้าไม่ผ่านขึ้นไปยืนเหนือ 1,450 จุดก็น่าจะขายออกไปก่อน (การถือต่อ ควรทําเมื่อ ดัชนียืนเหนือ 1,450 จุดได้อย่างมั่นคง) หุ้นพื้นฐานแนะนําซื้อตามค่าบวกวันนี้เป็นบริษัทบีทีเอสกรุ๊ปโฮลดิ้งส์( BTS)